
Komisijas atbildes uz jautājumiem Nr. 3

	[1] Par redakcionālām kļūdām.
Informējam, ka iepirkuma nolikuma 3.7.punktā un 3.8.punktā ir norādīta prasība pretendenta pieredzei, nevis speciālistiem izvirzītās prasības (faktiski prasības speciālistiem uz doto brīdi nav izvirzītas).
Lūdzam veikt attiecīgās korekcijas.

	Iepirkuma nolikumā ir konstatēta redakcionāla kļūda. Nolikuma 3.7. un 3.8. punkti tiks precizēti.
Nolikuma 3.7. punktā tiks noteikts, ka Pretendenta vai, ja pretendents ir personu apvienība, vismaz viena apvienības dalībnieka rīcībā jābūt speciālistam, kuram ir spēkā esošs būvprakses sertifikāts ceļu būvdarbu vadīšanā un pieredze pēdējo 5 (piecu) gadu laikā līdz piedāvājuma iesniegšanas termiņa beigām būvdarbu un/vai uzturēšanas līgumu ietvaros, kuros veikti ceļa horizontālo apzīmējumu uzklāšanas darbi pilsētas ielās vismaz 40 000 m² apjomā.
Nolikuma 3.8. punktā tiks noteikts, ka Pretendenta vai, ja pretendents ir personu apvienība, vismaz viena apvienības dalībnieka rīcībā jābūt speciālistam, kuram ir spēkā esošs sertifikāts ceļu projektēšanā vai pieredze pēdējo 5 (piecu) gadu laikā līdz piedāvājuma iesniegšanas termiņa beigām vismaz 5 (piecu) satiksmes organizācijas shēmu izstrādē.

	[2] Par pieredzi apliecinošu termiņu.
Lūdzam skaidrot, kā jāsaprot iepirkuma nolikumā norādīto pieredzes apliecināšanas termiņu "ne vairāk kā 5 (piecu) iepriekšējo gadu laikā, periodā līdz piedāvājuma iesniegšanas termiņa beigām": vai pretendents ir tiesīgs ņemt vērā pilnu gadu, proti, skaitīt pieredzi no 2021.gada 1.janvāra, vai arī pretendents ir tiesīgs ņemt vērā tikai faktisko periodu līdz piedāvājuma iesniegšanas termiņa beigām (piemēram, ja piedāvājumu iesniegšanas termiņa beigas ir 10. 08.2026., tad pieredze ir skaitāma no 2021.gada 10.augusta)?

	Pasūtītājs skaidro, ka kvalifikācijas prasībās norādītais periods "ne vairāk kā 5 (piecu) iepriekšējo gadu laikā, periodā līdz piedāvājuma iesniegšanas termiņa beigām" ir interpretējams kā slīdošs piecu gadu periods, kas tiek skaitīts atpakaļ no piedāvājumu iesniegšanas termiņa beigām. Tādējādi netiek piemērots kalendāro gadu princips (piemēram, no 01.01.2021.), bet tiek vērtēta pieredze, kas iegūta tieši piecu gadu periodā līdz piedāvājuma iesniegšanas termiņa pēdējai dienai.

	[3] Par pieredzi apliecinošu darbu veikšanas vietu.
Ņemot vērā, ka pieredze uzrādāma darbos, kas veikti uz pilsētas ielām, lūdzam skaidrot vai ar šo jāsaprot tikai ielu brauktuves, vai arī pretendenti ceļa horizontālo apzīmējumu uzklāšanas darbu un/vai ceļa horizontālo apzīmējumu uzturēšanas darbu izpildē ir tiesīgi ņemt vērā arī stāvlaukumos/ietvēs/veloceliņos veiktos attiecīgos darbus?

	Pasūtītājs skaidro, ka kvalifikācijas prasībā minētā pieredze ir attiecināma uz ceļa horizontālo apzīmējumu uzklāšanas un/vai uzturēšanas darbiem pilsētu vai apdzīvotu vietu ielās, kurām saskaņā ar Aizsargjoslu likumu noteiktas sarkanās līnijas.
Attiecīgi pieredzes apliecināšanai var tikt ņemti vērā arī ceļa horizontālo apzīmējumu darbi, kas veikti stāvlaukumos, ietvēs, veloceliņos vai citos satiksmes infrastruktūras elementos, ja tie atrodas attiecīgās ielas sarkano līniju robežās un ir veikti kā daļa no konkrētās ielas satiksmes infrastruktūras.
Darbi, kas veikti objektos ārpus ielas sarkano līniju robežām (piemēram, privātās teritorijās vai citās ar ielu infrastruktūru nesaistītās teritorijās), kvalifikācijas prasības izpildei netiks ņemti vērā.



Nolikumā tiks veikti grozījumi. Lūdzam sekot līdzi Elektronisko iepirkumu sistēmā (EIS) publicētajai informācijai.

